ddrg/super_eurlex huggingface dataset:
1.

31995 L 0057: Padomes Direktīva 95/57/EK (1995. gada 23. novembris) par statistikas datu vākšanu tūrisma nozarē (OV L 291, 6.12.1995., 32. lpp.), ko groza: — 12003 T: Akts par pievienošanās nosacījumiem un pielāgojumiem Līgumos — Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās (OV L 236, 23.9.2003., 33. lpp.). — 32003 R 1882: Eiropas Parlamenta un Padomes 29.9.2003. Regula (EK) Nr. 1882/2003 (OV L 284, 31.10.2003., 1. lpp.), — 32004 D 0883: Komisijas 10.12.2004. Lēmums 2004/883/EK (OV L 373, 21.12.2004., 69. lpp.). Direktīvas pielikuma iedaļu “Iedalījums pēc ģeogrāfiskajiem apgabaliem” aizstāj ar šādu tekstu: “IEDALĪJUMS PĒC ĢEOGRĀFISKAJIEM APGABALIEM 1. Piegādes puses statistikas informācija Pasaulē kopā Kopā Eiropas Ekonomikas zona Kopā Eiropas Savienība (27) Beļģija Bulgārija Čehijas Republika Dānija Vācija Igaunija Grieķija Spānija Francija Īrija Itālija Kipra Latvija Lietuva Luksemburga Ungārija Malta Nīderlande Austrija Polija Portugāle Rumānija Slovēnija Slovākija Somija Zviedrija Apvienotā Karaliste Kopā EBTA valstis Islande Norvēģija Šveice (ieskaitot Lihtenšteinu) Kopā citas Eiropas valstis no kurām: Krievija Turcija Ukraina Kopā Āfrikas valstis no kurām: Dienvidāfrika Kopā Ziemeļamerikas valstis no kurām: Amerikas Savienotās Valstis Kanāda Kopā Dienvidamerikas un Centrālamerikas valstis no kurām: Brazīlija Kopā Āzijas valstis no kurām: Ķīnas Tautas Republika Japāna Dienvidkorejas Republika Kopā Austrālija, Okeānija un citas teritorijas no kurām: Austrālija Neprecizēts 2. Pieprasītājas puses statistikas informācija Pasaulē kopā Kopā Eiropas Ekonomikas zona Kopā Eiropas Savienība (27) Beļģija Bulgārija Čehijas Republika Dānija Vācija Igaunija Grieķija Spānija Francija Īrija Itālija Kipra Latvija Lietuva Luksemburga Ungārija Malta Nīderlande Austrija Polija Portugāle Rumānija Slovēnija Slovākija Somija Zviedrija Apvienotā Karaliste Kopā EBTA valstis Islande Norvēģija Šveice (ieskaitot Lihtenšteinu) Kopā citas Eiropas valstis no kurām: Krievija Turcija Kopā Āfrikas valstis no kurām: Dienvidāfrika Magribas valstis Kopā Ziemeļamerikas valstis no kurām: Amerikas Savienotās Valstis Kopā Dienvidamerikas un Centrālamerikas valstis no kurām: Argentīna Brazīlija Kopā Āzijas valstis no kurām: Ķīnas Tautas Republika Japāna Dienvidkorejas Republika Kopā Austrālija, Okeānija un citas teritorijas no kurām: Austrālija Neprecizēts”
(4)

Karbendazīma izskatīšanā atklājušies vairāki neatbildēti jautājumi, kurus izskatīja Augu zinātniskā komiteja. Komitejai tika lūgts atzinums par to, vai ir ieteicams noteikt pieļaujamo diennakts devu (PDD) un pieļaujamo iedarbības līmeni uz izmantotāju (AOEL), ņemot vērā jo īpaši pētījumu rezultātus par benomila, karbendazīma un tiofanātmetila mutagenitāti, kancerogenitāti un ietekmi uz reproduktīvo funkciju. Komiteja (4) atzīmēja, ka karbendazīms ir bioloģiski aktīva viela, kas ir kopīga šīm trim vielām. Sevišķi benomils, bet arī metiltiofanāts tiek metabolizēts par karbendazīmu, un visas trīs vielas rada zīdītāju šūnās skaitliskas hromosomālās aberācijas (aneiploīdiju), kas izpaužas in vivo. Nav pierādījumu, ka kāda no šīm vielām radītu jebkāda cita veida ģenētiskā materiāla bojājumu. Nav raižu, ka varētu būt kancerogēns. Šo fungicīdu ietekme uz reprodukciju izskaidrojama ar to, ka ir mijiedarbība ar vārpstveida aparāta mikrotubuļiem. Aneiploīdijas mehānisms ir labi izprasts: tas ietver sevī tubulīna, kas ir obligāti nepieciešams proteīns hromosomu atdalīšanai šūnu dalīšanās procesā, polimerizēšanās nomākumu, un tas nav saistīts ar mijiedarbību ar DNS. Tā kā proliferējošās šūnās ir multiplas tubulīna molekulu kopijas, ja fungicīda koncentrācija ir zema, tiek ietekmēts ierobežots tubulīna molekulu skaits, un tādējādi neparādīsies toksikoloģiskas dabas blakusparādības. Rezultātā nevar konstatēt negatīvu ietekmi, un var noteikt PDD un AOEL.
(2)

Vēl nav bijis iespējams pieņemt noteikumus par pakalpojumu sniegšanas vietu un par vispārīgāku elektronisku mehānismu. Ņemot vērā to, ka juridiskā situācija un fakti, kas bija pamatā termiņa pagarināšanai līdz 2006. gada 31. decembrim, nav mainījušies, un to, ka nolūkā izvairīties no pagaidu pārtraukuma attiecībā uz pasākumiem pievienotās vērtības nodokļa piemērošanai radio un televīzijas apraides pakalpojumiem un dažiem elektroniski sniegtiem pakalpojumiem, šos pasākumus būtu jāturpina piemērot līdz 2008. gada 31. decembrim.
(3)

Pētāmajām zālēm piemērojamās ražošanas prasības ir paredzētas Komisijas 2003. gada 8. oktobra Direktīvā 2003/94/EK, ar ko nosaka labas ražošanas prakses principus un pamatnostādnes attiecībā uz cilvēkiem paredzētām zālēm un pētāmām cilvēkiem paredzētām zālēm (2). Eiropas Parlamenta un Padomes 2001. gada 6. novembra Direktīvas 2001/83/EK par Kopienas kodeksu, kas attiecas uz cilvēkiem paredzētām zālēm (3), IV sadaļa satur noteikumus, kādi tiek piemēroti zāļu ražošanas atļaujā, kā daļu no prasībām, ko nepieciešams ievērot, iesniedzot pieteikumu par tirdzniecības atļauju. Minētās direktīvas 3. panta 3. punkts nosaka to, ka šīs prasības nav piemērojamas zālēm, kas paredzētas pētījumiem un izmēģinājumiem pilnveides nolūkā. Tādēļ ir nepieciešams noteikt prasību minimumu attiecībā uz pieteikumiem par pētāmu zāļu ražošanas vai importa atļaujām un šo pieteikumu pārvaldību, kā arī attiecībā uz atļauju piešķiršanu un to saturu, lai garantētu klīniskajā izpētē lietoto pētāmo zāļu kvalitāti.
1.

Direktīvas I pielikumam pievieno šādus punktus: “15. OTRREIZĒJA IZMANTOJAMĪBA, PĀRSTRĀDĀJAMĪBA un REĢENERĒJAMĪBA 15.1. References transportlīdzekļa versija: 15.2. References transportlīdzekļa masa ar virsbūvi vai šasijas masa ar kabīni, izņemot virsbūvi un/vai sakabes ierīci, ja ražotājs nemontē virsbūvi un/vai sakabes ierīci (ieskaitot šķidrumus, instrumentus, rezerves riteni, ja tie ir) bez vadītāja: 15.3. References transportlīdzekļa materiālu masa 15.3.1. To materiālu masa, kas ir ņemti vērā pirmsapstrādes posmā (1): 15.3.2. To materiālu masa, kas ir ņemti vērā demontāžas posmā (1): 15.3.3. To materiālu masa, kas ir ņemti vērā nemetālisko atlieku apstrādes posmā un ko uzskata par pārstrādājamiem (1): 15.3.4. To materiālu masa, kas ir ņemti vērā nemetālisko atlieku apstrādes posmā un ko uzskata par reģenerējamiem attiecībā uz enerģiju (1): 15.3.5. Materiālu sadalījums (1): 15.3.6. To materiālu kopējā masa, ko var izmantot atkārtoti un/vai pārstrādāt: 15.3.7. To materiālu kopējā masa, ko var izmantot atkārtoti un/vai reģenerēt: 15.4. Pakāpes 15.4.1. Pārstrādājamības pakāpe “Rcyc( %)”: 15.4.2. Reģenerējamības pakāpe “Rcov( %)”:
(3)

Sakarā ar ieviesušos būtisku kļūdu Direktīvas 2004/18/EK 78. pants šobrīd nenodrošina vajadzīgo pielīdzinājumu. Tādēļ 78. panta 2. punkta b) un c) apakšpunkts būtu jālabo, atsauci uz 8. panta pirmās daļas b) punktu pārvietojot no 78. panta 2. punkta b) apakšpunkta uz 78. panta 2. punkta c) apakšpunktu,
(7)

Saskaņā ar Direktīvas 72/166/EEK 4. panta a) apakšpunktu dalībvalstis drīkst atkāpties no vispārējā pienākuma, neattiecinot obligātu apdrošināšanu uz transportlīdzekļiem, kas pieder noteiktām fiziskām vai juridiskām personām, kas var būt publiskās vai privātās. Gadījumos, kad negadījumu izraisa šādi transportlīdzekļi, dalībvalstij, kas izdara minēto atkāpi, ir jānozīmē iestāde vai struktūra, kas kompensē zaudējumus cietušajiem negadījumos, kas izraisīti citā dalībvalstī. Lai nodrošinātu to, ka atbilstīgi kompensē zaudējumus ne tikai cietušajiem negadījumos, kurus izraisījuši šādi transportlīdzekļi ārzemēs, bet arī cietušajiem negadījumos, kas notikuši tajā pašā dalībvalstī, kurā transportlīdzeklis parasti atrodas, neatkarīgi no tā, vai viņi dzīvo šīs valsts teritorijā, minētais pants būtu jāgroza. Turklāt dalībvalstīm būtu jānodrošina, ka to personu sarakstu, kuras ir atbrīvotas no obligātās apdrošināšanas, un to iestāžu un struktūru sarakstu, kuras ir atbildīgas par kompensāciju izmaksu cietušajiem negadījumos, kurus izraisījuši šādi transportlīdzekļi, dara zināmu Komisijai publicēšanai.
Oficiālais Vēstnesis L 331 , 07/12/2002 Lpp. 0027 - 0027



Padomes Direktīva 2002/92/EK (2002. gada 3. decembris), ar ko groza Direktīvu 77/388/EEK, lai paplašinātu dalībvalstu iespējas piemērot samazinātas PVN likmes dažiem darbietilpīgiem pakalpojumiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 93. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā: (1) 28. panta 6. punkta Padomes 1977. gada 17. maija direktīvā par dalībvalstu tiesību aktu saskaņošanu attiecībā uz apgrozījuma nodokļiem — Pievienotās vērtības nodokļu kopējā sistēma: novērtējuma [3] vienots pamats atļauj piemērot 12. panta 3. punkta a) apakšpunkta 3. daļā paredzētās samazinātās likmes arī darbietilpīgajiem pakalpojumiem, kas uzskaitīti pa kategorijām minētās Direktīvas K pielikumā, ne vairāk kā trīs gadus, sākot no 2000. gada 1. janvāra līdz 2002. gada 31. decembrim. (2) Padomes 2000. gada 28. februāra Lēmums 2000/185/EK, ar ko dalībvalstīm atļauj piemērot samazinātu PVN likmi dažiem darbietilpīgiem pakalpojumiem saskaņā ar Direktīvas 77/388/EEK [4] 28. panta 6. punktā paredzēto procedūru, kas līdz 2002. gada 31. decembrim atļāva dažām dalībvalstīm piemērot samazinātu PVN likmi tiem darbietilpīgajiem pakalpojumiem, par kuriem tās bija iesniegušas pieteikumu. (3) Pamatojoties uz ziņojumiem, kas dalībvalstīm, kuras piemērojušas šādas samazinātas likmes, bija jāsagatavo līdz 2002. gada 1. oktobrim, Komisijai līdz 2002. gada 31. decembrim jāiesniedz Padomei un Eiropas Parlamentam vispārējā novērtējuma ziņojums, vajadzības gadījumā pievienojot galīgajam lēmumam priekšlikumu par darbietilpīgiem pakalpojumiem piemērojamo likmi. (4) Ņemot vērā laiku, kas vajadzīgs šādu ziņojumu vispārējai rūpīgai novērtēšanai, lai pagarinātu minētā pasākuma piemērošanas maksimālo laiku, kas noteikts Direktīvā 77/388/EEK. (5) Tāpēc attiecīgi jāgroza Direktīva 77/388/EEK, IR PIEŅĒMUSI ŠO DIREKTĪVU. 1. pants Direktīvas 77/388/EEK 28. panta 6. punkta pirmajā daļā vārdus "trīs gadi no 2000. gada 1. janvāra līdz 2002. gada 31. decembrim" aizstāj ar vārdiem "četri gadi no 2000. gada 1. janvāra līdz 2003. gada 31. decembrim". 2. pants Šī direktīva stājas spēkā publicēšanas dienā Eiropas Kopienu Oficiālajā Vēstnesī. 3. pants Šī direktīva ir adresēta dalībvalstīm. Briselē, 2002. gada 3. decembrī Padomes vārdā — prezidents T. Pedersen [1] Atzinums sniegts 2002. gada 20. novembrī (Oficiālajā Vēstnesī vēl nav publicēts). [2] Atzinums sniegts 2002. gada 24. oktobrī (Oficiālajā Vēstnesī vēl nav publicēts). [3] OV L 145, 13.6.1977., 1. lpp. Direktīvā jaunākie grozījumi izdarīti ar Direktīvu 2002/38/EK (OV L 128, 15.5.2002., 41. lpp.). [4] OV L 59, 4.3.2000., 10. lpp. --------------------------------------------------
Oficiālais Vēstnesis L 010 , 16/01/1998 Lpp. 0024 - 0024



Padomes Direktīva 97/75/EK (1997. gada 15. decembris), ar ko groza un attiecina arī uz Lielbritānijas un Ziemeļīrijas Apvienoto Karalisti Direktīvu 96/34/EK par UNICE, CEEP un EAK noslēgto pamatnolīgumu par bērna kopšanas atvaļinājumu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 100. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā saskaņā ar Nolīgumu par sociālo politiku, kas pievienots Līguma 14. protokolam, un jo īpaši tā 4. panta 2. punktu, Padome ir pieņēmusi Direktīvu 96/34/EK [4]; tā kā tādēļ minētā direktīva neattiecas uz Lielbritānijas un Ziemeļīrijas Apvienoto Karalisti; tā kā Eiropas Padomes sanāksmē Amsterdamā 1997. gada 16. un 17. jūnijā ir apstiprināta Starpvaldību konferences vienošanās iekļaut Līgumā Nolīgumu par sociālo politiku un arī norādīts, ka būtu jāpiešķir likumīgs spēks Lielbritānijas un Ziemeļīrijas Apvienotās Karalistes vēlmei akceptēt direktīvas, kas jau pieņemtas, pamatojoties uz minēto nolīgumu, pirms Amsterdamas Līguma parakstīšanas; tā kā šīs direktīvas nolūks ir panākt minētā mērķa sasniegšanu, attiecinot Direktīvu 96/34/EK arī uz Apvienoto Karalisti; tā kā tas, ka Direktīva 96/34/EK nav piemērojama Apvienotajā Karalistē, tieši ietekmē iekšējā tirgus darbību; tā kā, īstenojot minētajai direktīvai pievienoto pamatnolīgumu, un jo īpaši principu par vecāku pienākumu saskaņošanu ar darba pienākumiem attiecībā uz strādājošiem vecākiem, tas uzlabos iekšējā tirgus darbību visās dalībvalstīs; tā kā pamatnolīguma īstenošanas mērķis jo īpaši ir panākt vienlīdzīgu attieksmi pret vīriešiem un sievietēm attiecībā uz darba iespējām un attieksmi darbā, kā arī ģimenes dzīves saskaņošanu ar darbu; tā kā līdz ar šīs direktīvas pieņemšanu Direktīva 96/34/EK būs piemērojama Apvienotajā Karalistē; tā kā no dienas, kad šī direktīva stājas spēkā, būtu jāuzskata, ka terminā "dalībvalstis" Direktīvā 96/34/EK ir iekļauta Apvienotā Karaliste, IR PIEŅĒMUSI ŠO DIREKTĪVU. 1. pants Neskarot 2. pantu, Direktīva 96/34/EK attiecas uz Lielbritānijas un Ziemeļīrijas Apvienoto Karalisti. 2. pants Direktīvas 96/34/EK 2. pantā iekļauj šādu punktu: "1a. Šā panta 1. punktā attiecībā uz Lielbritānijas un Ziemeļīrijas Apvienoto Karalisti 1998. gada 3. jūniju aizstāj ar 1999. gada 15. decembri." 3. pants Šī direktīva ir adresēta dalībvalstīm. Briselē, 1997. gada 15. decembrī Padomes vārdā — priekšsēdētājs J.-C. Juncker [1] OV C 335, 6.11.1997. [2] OV C 371, 8.12.1997. [3] OV C 355, 21.11.1997. [4] OV L 145, 19.6.1996., 4. lpp. --------------------------------------------------
Oficiālais Vēstnesis L 335 , 24/12/1996 Lpp. 0045 - 0045



Komisijas Direktīva 96/87/EK (1996. gada 13. decembris), ar ko tehnikas attīstībai pielāgo Padomes Direktīvu 96/49/EK par dalībvalstu tiesību aktu tuvināšanu attiecībā uz bīstamo kravu pārvadāšanu pa dzelzceļu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 23. jūlija Direktīvu 96/49/EK par dalībvalstu tiesību aktu tuvināšanu attiecībā uz bīstamo kravu pārvadāšanu pa dzelzceļu [1], un jo īpaši tās 8. pantu, tā kā bīstamo kravu starptautisko dzelzceļa pārvadājumu noteikumi, ko parasti pazīst ar nosaukumu "RID", ar grozījumiem būtu pievienojami pielikumā Direktīvai 96/49/EK un piemērojami ne tikai pārrobežu pārvadājumiem, bet arī pārvadājumiem atsevišķās dalībvalstīs; tā kā Direktīvas 96/49/EK pielikumā iekļautie RID ir piemērojami no 1995. gada 1. janvāra; tā kā RID atjaunina reizi divos gados, un tāpēc grozītā redakcija būs spēkā no 1997. gada 1. janvāra; tā kā saskaņā ar 8. pantu visas izmaiņas, kas vajadzīgas, lai pielāgotos zinātnes un tehnikas attīstībai direktīvas piemērošanas jomā, un kas vērstas uz tās saskaņošanu ar jaunajiem noteikumiem, jāpieņem saskaņā ar 9. pantā noteikto procedūru; tā kā nozare jāpielāgo jaunajiem RID noteikumiem un tāpēc jāgroza Direktīvas 96/49/EK pielikums; tā kā šajā direktīvā paredzētie pasākumi saskan ar atzinumu, ko sniegusi komiteja, kas izveidota, ievērojot Direktīvas 96/49/EK 9. pantu, IR PIEŅĒMUSI ŠO DIREKTĪVU. 1. pants Direktīvas 96/49/EK pielikumu groza šādi: "Pielikumā ir Bīstamo kravu starptautisko dzelzceļa pārvadājumu noteikumi (RID), kas ir COTIF B papildinājuma I pielikums, kuru piemēro no 1997. gada 1. janvāra, ar nosacījumu, ka terminus "līgumslēdzēja puse" un "valstis vai dzelzceļi" aizstāj ar terminu "dalībvalsts". NB: RID visās oficiālajās Kopienas valodās publicē, tiklīdz teksts ir sagatavots visās valodās." 2. pants 1. Dalībvalstīs stājas spēkā normatīvi un administratīvi akti, kas vajadzīgi, lai izpildītu šīs direktīvas prasības līdz 1997. gada 1. janvārim. Dalībvalstis par to tūlīt informē Komisiju. Kad dalībvalstis paredz tādus pasākumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstīs nosaka paņēmienus, kā izdarīt šādas atsauces. 2. Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, kuru regulē ar šo direktīvu. 3. pants Šī direktīva stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. 4. pants Šī direktīva ir adresēta dalībvalstīm. Briselē, 1996. gada 13. decembrī Komisijas vārdā — Komisijas loceklis Neil Kinnock [1] OV L 235, 17. 9. 1996., 25. lpp. --------------------------------------------------
Oficiālais Vēstnesis L 170 , 09/07/1996 Lpp. 0034 - 0034



Padomes Direktīva 96/42/EK (1996. gada 25. jūnijs), kas groza Direktīvu 77/388/EEK par kopējo pievienotās vērtības nodokļa sistēmu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 99. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā Direktīvas 77/388/EEK [3] 12. panta 3. punkta d) apakšpunkts nosaka, ka līdz 1994. gada 31. decembrim Padome pēc Komisijas priekšlikuma vienprātīgi izlemj par noteikumiem attiecībā uz nodokļa piemērošanu lauksaimniecības ražojumiem, kas neietilpst H pielikuma 1. kategorijā; tā kā līdz minētajai dienai dalībvalstis, kuras jau piemērojušas pazeminātu likmi, var turpināt to piemērot, bet tās, kuras piemērojušas standarta likmi, pazemināto likmi piemērot nevar; tā kā tādējādi bija iespējams standarta likmes piemērošanu uz diviem gadiem atlikt; tā kā pieredze rāda, ka struktūras nelīdzsvarotība PVN likmēs, kuras dalībvalstis piemēro lauksaimniecības ražojumiem puķkopības un dārzkopības nozarē, izraisa zināmas negodīgas darbības; tā kā šo struktūras nelīdzsvarotību radījusi tieši 12. panta 3. punkta d) daļas piemērošana, un tāpēc tā attiecīgi jāpārskata; tā kā piemērotākais risinājums būtu ļaut visām dalībvalstīm atbilstīgi pārejas noteikumiem izvēlēties piemērot pazeminātu likmi puķkopības un dārzkopības nozaru lauksaimniecības ražojumu piegādēm, kā arī malkai izmantojamiem kokmateriāliem, IR PIEŅĒMUSI ŠO DIREKTĪVU. 1. pants Ar šo Direktīva 77/388/EEK tiek grozīta šādi: 1. Svītro 12. panta 3. punkta d) apakšpunktu. 2. 28. panta 2. punktā iekļauj šādu apakšpunktu: "i) dalībvalstis var piemērot pazeminātu likmi dzīvu augu (ieskaitot sīpolus, saknes un tamlīdzīgas augu daļas, grieztus ziedus un dekoratīvus zaļumus) un malkai izmantojamu kokmateriālu piegādēm." 2. pants Dalībvalstis dara Komisijai zināmus tiesību aktus, ko tās pieņem jomā, kuru regulē šī direktīva. 3. pants Šo direktīvu piemēro no 1995. gada 1. janvāra. 4. pants Šī direktīva ir adresēta dalībvalstīm. Luksemburgā, 1996. gada 25. jūnijā Padomes vārdā — priekšsēdētājs M. Pinto [1] OV C 17, 22.1.1996., 26. lpp. [2] OV C 236, 11.9.1995., 10. lpp. [3] OV L 145,.13.6.1977., 1. lpp. Direktīva jaunākie grozījumi izdarīti ar Direktīvu 95/7/EK (OV L 102, 5.5.1995., 18. lpp.). --------------------------------------------------
Oficiālais Vēstnesis L 126 , 12/05/1992 Lpp. 0011 - 0011

Speciālizdevums somu valodā: Nodaļa 13 Sējums 22 Lpp. 0040

Speciālizdevums zviedru valodā: Nodaļa 13 Sējums 22 Lpp. 0040



Padomes Direktīva 92/31/EEK (1992. gada 28. aprīlis), ar ko groza Direktīvu 89/336/EEK par dalībvalstu tiesību aktu tuvināšanu attiecībā uz elektromagnētisko savietojamību EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 100.a pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā Direktīva 89/336/EEK [4] paredz tiesību aktu pilnīgu saskaņošanu attiecībā uz elektromagnētisko savietojamību; tā kā šīs direktīvas vienādai piemērošanai nepieciešami saskaņoti standarti; tā kā šie standarti nebūs pieejami līdz minētās direktīvas spēkā stāšanās dienai; tā kā minētajā direktīvā nav paredzēts pietiekami ilgs pārejas laiks, kurā būtu atļauts laist tirgū iekārtas, kas ražotas saskaņā ar valstu tiesību aktiem, kurus piemēro pirms minētās direktīvas spēkā stāšanās dienas; tā kā ražotājiem vajadzīgs laiks, lai pārdotu krājumos esošās iekārtas; tā kā tādēļ atbilstīgi jāgroza Direktīva 89/336/EEK, IR PIEŅĒMUSI ŠO DIREKTĪVU. 1. pants Ar šo Direktīvu 89/336/EEK groza šādi. 1. Direktīvas 10. panta 3. punktu svītro. 2. Direktīvas 12. panta 1. punktu papildina ar šādu daļu: "Tomēr līdz 1995. gada 31. decembrim dalībvalstis atļauj laist tirgū un/vai nodot lietošanā šajā direktīvā minētās iekārtas, kas atbilst tiem tiesību aktiem, kuri bija spēkā šo valstu teritorijā līdz 1992. gada 30. jūnijam." 2. pants 1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības ne vēlāk kā trīs mēnešus pēc šīs direktīvas pieņemšanas. Dalībvalstis par to tūlīt informē Komisiju. Kad dalībvalstis pieņem šos pasākumus, tajos iekļauj atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarīt šādas atsauces. Dalībvalstis pieņem šos noteikumus ne vēlāk kā sešus mēnešus pēc šīs direktīvas pieņemšanas. 2. Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva. 3. pants Šī direktīva ir adresēta dalībvalstīm. Luksemburgā, 1992. gada 28. aprīlī Padomes vārdā – priekšsēdētājs Arlindo Marques Cunha [1] OV C 126, 21.6.1991., 7. lpp. [2] OV C 13, 20.1.1991., 506. lpp., un OV C 94, 13.4.1992. [3] OV C 339, 31.12.1991., 1. lpp. [4] OV L 139, 23.5.1989., 19. lpp. Direktīva grozīta ar Direktīvu 91/263/EEK (OV L 128, 23.5.1991., 1. lpp.). --------------------------------------------------
Oficiālais Vēstnesis L 338 , 10/12/1991 Lpp. 0023 - 0024



Komisijas Direktīva (1991. gada 28. oktobris), ar ko piecpadsmito reizi tehnikas attīstībai pielāgo Padomes Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu (91/632/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1967. gada 27. jūnija Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [1], kurā jaunākie grozījumi izdarīti ar Direktīvu 79/831/EEK [2], un jo īpaši tās 19., 20. un 21. pantu, tā kā Vācijas Federatīvā Republika un Dānijas Karaliste ir lūgušas veikt izmaiņas dažu vielu marķējumā un attiecīgi informējušas Komisiju saskaņā ar Direktīvas 67/548/EEK 23. pantu; tā kā, pārbaudot bīstamu vielu sarakstu Direktīvas 67/548/EEK I pielikumā, atklājās, ka šis saraksts ir jāprecizē, ņemot vērā jaunākās zinātnes un tehnikas atziņas; tā kā šīs direktīvas noteikumi ir saskaņā ar atzinumu, ko sniegusi Komiteja, kas atbild par to, kā tehnikas attīstībai pielāgot direktīvas par tehnisko šķēršļu novēršanu bīstamu vielu un preparātu tirdzniecībā, IR PIEŅĒMUSI ŠO DIREKTĪVU. 1. pants Direktīvas 67/548/EEK I pielikumā izdara šādus grozījumus. 1. Ierakstus I pielikumā aizstāj ar attiecīgajiem šīs direktīvas I pielikuma ierakstiem. 4. Pirmoreiz I pielikumā iekļauj šīs direktīvas II pielikuma ierakstus. 3. No I pielikuma svītro ierakstus ar EK numuriem, kas norādīti šīs direktīvas III pielikumā. 2. pants 1. Dalībvalstis līdz 1993. gada 1. jūlijam ievieš normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju. 2. Dalībvalstīm pieņemot minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka procedūru, kas jāievēro, izdarot šādas atsauces. 3. pants Šī direktīva ir adresēta dalībvalstīm. Briselē, 1991. gada 28. oktobrī Komisijas vārdā — Komisijas loceklis Carlo Ripa di Meana [1] OV 196, 16.8.1967., 1. lpp. [2] OV L 259, 15.10.1979., 10. lpp. -------------------------------------------------- I, II un III PIELIKUMS Šie pielikumi tiks publicēti Eiropas Kopienu Oficiālajā Vēstnesī L 338 A. (Sk. paziņojumu OV L 338, 10.12.1991. vāka trešajā lappusē.) --------------------------------------------------